CELEX: 62012CN0252
Language: ro
Date: 2012-05-16 00:00:00
Title: Cauza C-252/12: Cerere de pronunțare a unei hotărâri preliminare introdusă de Court of Appeal (England & Wales) (Civil Division) (Regatul Unit) la 16 mai 2012 — Specsavers International Healthcare Ltd, Specsavers BV, Specsavers Optical Group Ltd, Specsavers Optical Superstores Ltd/Asda Stores Ltd

28.7.2012   
            
            
               RO
            
            
               Jurnalul Oficial al Uniunii Europene
            
            
               C 227/13
            
         Cerere de pronunțare a unei hotărâri preliminare introdusă de Court of Appeal (England & Wales) (Civil Division) (Regatul Unit) la 16 mai 2012 — Specsavers International Healthcare Ltd, Specsavers BV, Specsavers Optical Group Ltd, Specsavers Optical Superstores Ltd/Asda Stores Ltd
   (Cauza C-252/12)
   2012/C 227/18
   Limba de procedură: engleza
   
      Instanța de trimitere
   
   Court of Appeal (England & Wales) (Civil Division)
   
      Părțile din acțiunea principală
   
   
      Reclamante: Specsavers International Healthcare Ltd, Specsavers BV, Specsavers Optical Group Ltd, Specsavers Optical Superstores Ltd
   
      Pârâtă: Asda Stores Ltd
   
      Întrebările preliminare
   
   
               1.
            
            
               În cazul în care un operator este titularul unor înregistrări distincte ale unor mărci comunitare pentru
               
                           (i)
                        
                        
                           o marcă figurativă;
                        
                     
                           (ii)
                        
                        
                           o marcă verbală
                        
                     și le utilizează împreună, o astfel de utilizare poate reprezenta utilizarea mărcii ce conține o reprezentare grafică în sensul articolelor 15 și 51 din Regulamentul [OR 19] nr. 207/2009? În cazul unui răspuns afirmativ, cum trebuie apreciată problema utilizării mărcii figurative?
            
         
               2.
            
            
               Situația este diferită dacă:
               
                           (i)
                        
                        
                           marca verbală este suprapusă peste elementul grafic?
                        
                     
                           (ii)
                        
                        
                           operatorul a înregistrat ca marcă comunitară și marca combinată care conține atât elementul grafic, cât și marca verbală?
                        
                     
         
               3.
            
            
               Răspunsul la întrebarea 1) sau 2) depinde de aspectul dacă elementul grafic și cuvintele sunt percepute de consumatorul mediu (i) ca fiind semne distincte sau (ii) ca având fiecare un rol distinct și independent? Iar în cazul unui răspuns afirmativ, în ce mod?
            
         
               4.
            
            
               În cazul în care o marcă comunitară nu este înregistrată într-o anumită culoare, însă titularul său a utilizat-o în mod extensiv într-o anumită culoare sau într-o anumită combinație de culori astfel încât aceasta a început să fie asociată în percepția unei părți importante a publicului (de pe o parte a teritoriului Comunității, însă nu de pe întreg teritoriul Comunității) cu această culoare sau combinație de culori, prezintă relevanță culoarea sau culorile în care pârâta utilizează semnul contestat la aprecierea globală (i) a riscului de confuzie, în temeiul articolului 9 alineatul (1) litera (b) sau (ii) a profitului necuvenit, în temeiul articolului 9 alineatul (1) litera (c) din Regulamentul nr. 207/2009? În cazul unui răspuns afirmativ, în ce mod?
            
         
               5.
            
            
               În cazul unui răspuns afirmativ, prezintă relevanță în cadrul aprecierii globale faptul că pârâta însăși este asociată, în percepția unei părți importante a publicului, cu culoarea sau cu combinația specială de culori pe care aceasta o utilizează pentru semnul contestat?